Diari Oficial de la Generalitat Valenciana


Sumari del DOGV 3790, del 11-07-2000 (2000/5232)

Convocatòria per a la provisió d'una plaça d'agent de desenvolupament local.
----------------------------------------------------------------------------

### Dades del document

Número de DOGV
:   3790

Data del DOGV
:   11-07-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/5232


Data del document
:   23-05-2000

Organisme emissor
:   Ajuntament de Carlet

Tipus de document
:   Convocatòria

Descriptors 

:   * Carlet
    * administració local
    * professió jurídica
    * concurs administratiu
    * ciència política
    * ciència econòmica
    * sociologia

Convocatòria per a la provisió d'una plaça d'agent de desenvolupament local. [2000/A5232]
  
Mitjançant el Decret de l'Alcaldia de data 22 de maig de 2000, s'aproven les bases per a la provisió en propietat d'una plaça d'agent de desenvolupament local, mitjançant el sistema de concurs oposició:
  
Bases per a la provisió en propietat d'una plaça d'agent de desenvolupament local, vacant en la plantilla de personal laboral d'aquest Ajuntament, mitjançant concurs oposició
  
Primera. Objecte de la convocatòria
  
L'objecte d'aquesta convocatòria és la provisió en propietat, pel procediment de concurs oposició, d'una plaça d'agent de desenvolupament local, amb grup A de titulació i nivell 20 de complement de destinació, amb pagues extraordinàries, triennis i la resta d'emoluments establits per la legislació vigent, vacant en la plantilla de personal laboral d'aquest ajuntament.
  
Segona. Normativa
  
Aquesta convocatòria es regirà pel que disposen aquestes bases i pel que estableix la Llei 7/1985, de 2 d'abril; Reial Decret Legislatiu 781/1986, de 18 d'abril, i la resta de normativa de pertinent aplicació.
  
Tercera. Requisits dels aspirants
  
Per a ser admeses a la realització de les proves selectives, les persones aspirants han de complir els requisits següents en el termini en què finalitze la presentació d'instàncies:
  
a) Ser espanyol o nacional dels estats membres de la Unió Europea o d'aquells estats en què siga aplicable la lliure circulació de treballadors.
  
b) Estar en possessió del títol de la llicenciatura en Dret, Ciències Polítiques, Econòmiques, Psicologia o Sociologia, o complir les condicions per a obtenir-lo en la data que finalitze el termini de presentació d'instàncies. L'equivalència haurà de ser reconeguda com a tal per l'administració competent en cada cas concret i degudament acreditada en aquest sentit per les persones aspirants.
  
c) Haver fet 18 anys d'edat i no excedir d'aquella en què falten menys de 10 anys per a la jubilació forçosa, edats ambdues referides a la data d'acabament del termini de presentació d'instàncies.
  
d) No haver sigut separat mitjançant un expedient disciplinari del servei de l'estat, de les comunitats autònomes, de les entitats locals o de qualsevol altra institució juridicopública, ni estar inhabilitat per a l'exercici de les funcions públiques.
  
Quarta. Presentació d'instàncies
  
1. Les instàncies en què se sol·licita prendre part en les proves selectives, on les persones aspirants han de manifestar que compleixen tots els requisits que s'exigeixen en la base anterior, s'han d'adreçar a l'alcaldessa presidenta de la corporació i s'han de presentar al Registre General d'aquest Ajuntament o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, durant un termini de 20 dies hàbils, comptadors a partir de la publicació de l'anunci en extracte d'aquesta convocatòria en el Boletín Oficial del Estado.
  
2. Els drets d'examen, que es fixen en la quantitat de 3.000 pessetes, seran satisfets per les persones aspirants quan presenten la instància i no podran ser tornats llevat dels casos de no-admissió a les proves per la falta de requisits que s'assenyalen en la base tercera.
  
Cal adjuntar obligatòriament a la sol·licitud:
  
1. Justificant d'haver pagat els drets d'examen.
  
2. Declaració expressa i formal de complir tots els requisits de la convocatòria, referits sempre a la data de finalització del termini de presentació de sol·licituds; caldrà acreditar-los posteriorment, en els cas de ser seleccionats.
  
En el cas d'instàncies defectuoses, es requerirà la persona interessada a fi que esmene les deficiències, amb l'advertència que si no ho fa abans de 10 dies quedarà exclosa de la llista de persones aspirants.
  
Són instàncies defectuoses amb possibilitat d'esmena:
  
- L'impagament dels drets d'examen o la no-aportació del justificant d'ingrés.
  
- L'omissió de la firma.
  
- No presentar la declaració jurada indicada en l'apartat 2.
  
Cinquena. Llista de persones aspirants
  
Una vegada finalitzat el termini de presentació d'instàncies, la Presidència de la corporació aprovarà la llista provisional de les persones aspirants admeses i excloses, que es farà pública en el Diari Oficial de la Generalitat Valenciana i al tauler d'anuncis de la corporació, i que es convertirà en definitiva en el cas que no es presenten reclamacions.
  
Sisena. Tribunal qualificador
  
El tribunal qualificador de l'oposició estarà constituït de la manera següent:
  
Presidenta: alcaldessa presidenta de la corporació o membre d'aquesta en qui delegue.
  
Secretari: el de la corporació o membre d'aquesta en qui delegue, que actuarà a més com a vocal.
  
Vocals:
  
- Un representant del professorat oficial designat per la Conselleria d'Administració Pública.
  
- Un representant de l'administració de la Generalitat Valenciana.
  
- Un membre designat per la Comissió de Govern municipal que posseïsca la titulació mínima exigida en la convocatòria.
  
- Un representant del personal de la corporació, amb veu i vot quan posseïsca la titulació mínima exigida en la convocatòria. Altrament, actuarà com a observador.
  
Podran nomenar-se assessors del tribunal. El seu nomenament s'ha de fer públic junt amb el del tribunal.
  
 La designació dels membres del tribunal, aprovada per l'Alcaldia, inclourà la dels suplents respectius i es farà pública en el Diari Oficial de la Generalitat Valenciana i al tauler d'edictes de la corporació, amb una antelació mínima de 15 dies hàbils a la realització de les proves selectives.
  
El tribunal no podrà constituir-se ni actuar sense l'assistència de més de la meitat dels seus membres, titulars o suplents indistintament.
  
El tribunal que actue en aquestes proves selectives tindrà la categoria primera de les incloses en el Reial Decret 236/1988, de 4 de març, segons la modificació efectuada per la Resolució de 22 de març de 1993.
  
Els components del tribunal han d'abstenir-se d'intervenir i les persones aspirants podran recusar-los quan concórrega en ells alguna de les circumstàncies assenyalades en l'article 28 de la Llei 30/1992, modificada per la Llei 4/1999, de 13 de gener, i igualment les persones aspirants podran recusar aquests membres en els termes que assenyala l'article 29 del mateix text legal.
  
Setena. Exercicis de l'oposició
  
Primer exercici. De caràcter obligatori i eliminatori.
  
Consistirà a desenvolupar per escrit un tema elegit a l'atzar, dels inclosos en el temari de matèries comunes, amb una duració màxima d'una hora.
  
La qualificació d'aquest exercici serà de 0 a 10 punts.
  
Segon exercici. Obligatori i eliminatori.
  
Consistirà a desenvolupar per escrit un tema triat a l'atzar, dels inclosos en el temari de matèries específiques de la convocatòria, amb una duració màxima dues hora.
  
Aquest exercici serà qualificat de 0 a 10 punts.
  
Tercer exercici. Obligatori i eliminatori.
  
Consistirà en la realització d'un o diversos supòsits pràctics relacionats amb les funcions pròpies del lloc de treball objecte de la convocatòria.
  
Aquest exercici serà qualificat de 0 a 10 punts.
  
Quart. Obligatori i no eliminatori.
  
Consistirà a traduir un text del castellà al valencià i viceversa, en un temps màxim que determinarà el tribunal amb anterioritat a la seua realització.
  
Serà qualificat de 0 a 5 punts.
  
Aquelles persones aspirants que hagen sigut qualificades en alguna d'aquestes proves com a no aptes perdran el seu dret a continuar el procediment selectiu, i quedaran definitivament eliminades.
  
Vuitena. Concurs de mèrits
  
En tractar-se d'un concurs oposició, de conformitat amb el que disposa l'article 11 del Decret 33/1999, junt amb el resultat de l'últim exercici de la fase d'oposició, el tribunal exposarà al públic la relació de persones aspirants que, per haver superat tots els exercicis eliminatoris, han de passar la fase de concurs, i les citarà a termini a fi que en el termini de 10 dies hàbils presenten la documentació acreditativa dels mèrits i experiència establida en la convocatòria i fixarà la data de realització de l'entrevista personal, que s'ha de realitzar amb anterioritat a la valoració final dels mèrits.
  
Una vegada baremats els mèrits, el tribunal exposarà al públic la llista de persones aspirants amb la puntuació obtinguda en la fase de concurs, així com la d'aprovades pel seu ordre de puntuació total, concedint-los un termini de 10 dies hàbils perquè formulen les reclamacions i esmenes que estimen pertinents en relació amb la baremació.
  
Resoltes les possibles al·legacions i reclamacions, el tribunal dictarà una resolució on es fixe la relació definitiva de persones aspirants aprovades pel seu ordre de puntuació, que en cap cas podrà incloure un nombre superior al de places convocades, i l'exposarà al públic, elevant-la a l'autoritat competent perquè es publique en el Diari Oficial de la Generalitat Valenciana.
  
Barem de mèrits
  
a) Experiència professional:
  
Anys de serveis prestats en les distintes administracions públiques; es computaran a aquests efectes els serveis reconeguts a l'empara del que disposa la Llei 70/1978. Tot això de conformitat amb el que disposa el Decret 33/1999.
  
Es valorarà a raó de 0,1 punt per mes de serveis prestat, fins a un màxim de 4 punts.
  
b) Possessió de titulacions acadèmiques, cursos de formació i coneixements del valencià.
  
b.1 Titulacions i altres mèrits que s'estimen relacionats amb el lloc de treball: 1 punt.
  
b.2 Cursos:
  
Es valoraran fins a un màxim d'1 punt els cursos que tinguen relació directa amb les funcions del lloc de treball exercit, si van ser convocats o organitzats per la universitat, instituts o escoles oficials de formació de funcionaris o altres entitats, en aquest cas homologats per l'Institut Valencià d'Administració Pública (IVAP), d'acord amb l'escala següent:
  
a) De 100 o més hores 0,75 punts
  
b) De 75 o més hores 0,50 punts
  
c) De 50 o més hores 0,40 punts
  
d) De 25 o més hores 0,20 punts
  
e) De 15 o més hores 0,10 punts
  
b.3 Coneixement del valencià.
  
Es valorarà fins a un màxim d'1 punt sempre que s'acredite la possessió del certificat o homologació expedits per la Junta Qualificadora de Coneixements de Valencià, d'acord amb l'escala següent:
  
- Coneixement grau superior 1,00 punt
  
- Coneixement grau mitjà 0,75 punts
  
- Coneixement grau elemental 0,50 punts
  
- Coneixement nivell oral 0,25 punts
  
c) Mèrits específics.
  
El tribunal podrà concedir fins a un màxim d'1 punt per la concurrència de qualsevol circumstància no considerada en aquest barem, i deixarà constància en l'expedient dels mèrits que es valoren i la puntuació que s'atorga.
  
d) Entrevista personal.
  
Es comprovaran i valoraran fins a un màxim de 2 punts els coneixements del lloc de treball, l'aptitud, eficàcia, experiència professional de la persona aspirant, així com la seua capacitat d'iniciativa, productivitat i nivell de responsabilitat i totes les circumstàncies que calguen per a desenvolupar millor les funcions.
  
Novena. Relació de persones aprovades, proposta del tribunal i presentació de documents
  
1. Una vegada exposada la relació de persones aprovades, la persona aspirant que haja obtingut la major puntuació, i per tant que haja sigut proposada pel tribunal, haurà d'aportar dins del termini de 20 dies hàbils, comptadors a partir d'aquesta proposta, els següents documents acreditatius de les condicions per a prendre part en l'oposició, que s'exigeixen en la base tercera:
  
a) Certificat de naixement expedit pel Registre Civil o fotocòpia compulsada del document nacional d'identitat. Les persones no nascudes en territori espanyol hauran d'acreditar documentalment la nacionalitat espanyola.
  
b) Fotocòpia de la titulació exigida en la convocatòria, acompanyada del seu original per a la seua compulsa.
  
c) Certificat mèdic on s'acredite que no pateix cap malaltia ni defecte físic que impedisca l'exercici normal de les seues funcions.
  
d) Declaració jurada de no haver sigut separat mitjançant un expedient disciplinari del servei de qualsevol de les administracions públiques, ni estar inhabilitat per a exercir funcions públiques.
  
e) Declaració de la persona interessada de no trobar-se exercint cap lloc o activitat en el sector públic delimitat per l'article 1 de la Llei 53/1984, on indique, així mateix, que no realitza cap activitat privada incompatible o subjecta a reconeixement d'incompatibilitat, fent referència igualment a si percep una pensió de jubilació, recés o orfandat, per drets passius o per qualsevol règim de Seguretat Social públic i obligatori.
  
2. Si dins del termini indicat, llevat de casos de força major, la persona opositora proposada no presenta la seua documentació o no compleix els requisits exigits, no podrà ser nomenada i quedarà anul·lada la seua actuació, sense perjudici de la responsabilitat en què haja pogut incórrer per falsedat en la instància de sol·licitud per a prendre part en l'oposició.
  
Deu. Incidències
  
El tribunal està facultat per a resoldre els dubtes que es presenten, i prendre els acords que calguen per al bon ordre de l'oposició, en tot allò no establit en aquestes bases.
  
Onze. Recursos
  
La convocatòria i les seues bases i tots els actes administratius que es deriven d'aquesta i de l'actuació del tribunal qualificador podran ser impugnats per les persones interessades en els casos i en la forma establits en la Llei de Procediment Administratiu.
  
A) Primera part. Matèries comunes
  
Tema 1. La Constitució espanyola de 1978. Estructura i principis fonamentals, drets i deures: la seua garantia i suspensió. Principis rectors de la política social i econòmica. El Tribunal Constitucional i la reforma de la Constitució. La Corona.
  
Tema 2. Les Corts Generals. Elaboració de les lleis. Els tractats internacionals, especial referència als tractats de la Unió Europea. Òrgans de control dependents de les Corts. El Govern i l'administració. Relacions entre el Govern i les Corts Generals. El poder judicial.
  
Tema 3. Organització territorial de l'estat. Principis generals. L'administració local: les comunitats autònomes. Distribució i competències.
  
Tema 4. L'administració de l'estat: organització central. El Consell de Ministres. El president del Govern. Els ministres. Organització perifèrica.
  
Tema 5. L'Estatut d'Autonomia de la Comunitat Valenciana: aprovació i reforma. Estructura i principis fonamentals. L'administració de la Generalitat: principis generals i organització. Competències de la Generalitat Valenciana, especial referència al règim local.
  
Tema 6. El règim local espanyol: evolució històrica. L'administració local en la Constitució de 1978. El principi d'autonomia, el seu significat i abast. Règim jurídic: especial referència a la Llei 7/1985, de 2 d'abril, Reguladora de les Bases de Règim Local.
  
Tema 7. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Els subjectes. Les fases del procediment administratiu. Procediments especials.
  
Tema 8. Els recursos administratius: concepte i classes. Revisió d'ofici. La jurisdicció contenciosa administrativa. Les parts. Actes impugnables. Idea general del procés.
  
Tema 9. Hisenda pública: principis constitucionals. Recursos: classes i elements. Gestió. Recaptació i inspecció dels tributs. Recursos de l'administració de l'estat i de la Generalitat Valenciana. Òrgans de l'administració tributària de l'estat i de la Generalitat Valenciana.
  
Tema 10. Les fonts de l'ordenament jurídic local. La legislació estatal sobre règim local: Llei 7/1985, de 2 d'abril, Reguladora de las Bases del Règim Local. Contingut, àmbit d'aplicació i principis generals. Reial Decret Legislatiu 781/1986, de 18 d'abril, pel qual s'aprova el text refós de les disposicions legals vigents en matèria de règim local. Normes reglamentàries. Legislació autonòmica sobre règim local.
  
Tema 11. La potestat reglamentària de les entitats locals: òrgans titulars. Bans. Reglaments i ordenances: classes, procediment, elaboració i aprovació. La publicació de les normes locals. Límits de la potestat reglamentària local.
  
Tema 12. Les entitats locals: classes i potestats. El municipi. Concepte i elements.
  
Tema 13. Potestat d'autoorganització de les entitats locals. Òrgans necessaris i complementaris. L'alcalde. Els tinents d'alcalde. El ple. La comissió de govern. Les comissions informatives i altres òrgans complementaris. El reglament orgànic municipal.
  
Tema 14. Règim de funcionament dels òrgans de govern del municipi. Règim de sessions i de votació. Informació i participació ciutadana.
  
Tema 15. Intervenció dels ens locals en l'activitat dels particulars: principis i límits.
  
Tema 16. Les llicències. Potestat sancionadora i procediment sancionador. L'activitat de foment. Les subvencions.
  
Tema 17. Els serveis públics municipals. Serveis obligatoris. Peculiaritats de les distintes maneres de gestió. Iniciativa pública en l'activitat econòmica. Plans provincials. Fórmules associatives de municipis per a la prestació de serveis.
  
Tema 18. Els béns de les entitats locals. Règim jurídic dels béns de domini públic i dels béns patrimonials. Les forests veïnals comunals.
  
Tema 19. Principis generals de la contractació administrativa local. Formes de selecció del contractista. Drets i obligacions de les parts. La revisió de preus i altres alteracions contractuals. Compliment i incompliment dels contractes administratius. La invalidesa dels contractes administratius i la seua resolució.
  
Tema 20. Règim jurídic del personal al servei de l'administració local. Plantilles. Funcionaris de carrera. Classes de funcionaris. Oferta pública d'ocupació. Selecció i provisió. El personal laboral, interí i eventual.
  
Tema 21. Drets i deures del personal al servei de les entitats locals. Les retribucions. El règim de la Seguretat Social del personal al servei de l'administració local. El règim disciplinari.
  
Tema 22. Recursos de les hisendes locals: enumeració i concepte. Principis generals. Imposició i ordenació dels tributs locals. Ordenances fiscals: contingut i aprovació. Reclamacions i recursos en matèria tributària.
  
Tema 23. L'autonomia financera de les entitats locals. La Llei Reguladora de les Hisendes Locals: contingut, principis generals i dret transitori. La coordinació de la hisenda estatal, autonòmica i local.
  
Tema 24. El pressupost municipal: contingut, aprovació, execució i liquidació. Modificació de crèdit. L'estructura pressupostària.
  
B) Segona part. Matèries específiques.
  
Tema 1. El procés de desenvolupament local. El desenvolupament local amb un enfocament social.
  
Tema 2. Els plans estratègics municipals de desenvolupament econòmic local. La participació de l'administració local en la promoció econòmica i d'ocupació.
  
Tema 3. Iniciatives de desenvolupament local. Línies d'actuació, programes, productes i vies de finançament.
  
Tema 4. Estratègies de desenvolupament local. Desenvolupament del teixit social i econòmic en l'àmbit local.
  
Tema 5. Autoocupació. Formes jurídiques que pot adoptar. Suports institucionals.
  
Tema 6. La figura de l'agent de desenvolupament local. Objectius, funcions i tasques.
  
Tema 7. El diagnòstic del territori i la constitució d'un projecte de desenvolupament.
  
Tema 8. Formació, desenvolupament local i ocupació: anàlisi de les necessitats formatives.
  
Tema 9. Metodologia per al diagnòstic de les necessitats de formació ocupacional. La gestió de la formació ocupacional.
  
Tema 10. El procés d'orientació i inserció professional. La creació de serveis d'orientació, inserció i col·locació. Definició: Objectius i àrees d'intervenció.
  
Tema 11. Planificació i programació de la formació. Finançament, organització i gestió de la formació.
  
Tema 12. Acord valencià per a l'ocupació i la formació.
  
Tema 13. Tècniques de recerca d'ocupació i programes de formació-ocupació.
  
Tema 14. Organismes intermediaris en l'ocupació. Vies de finançament europeu, estatal i autonòmic en matèria d'ocupació i formació per a l'ocupació.
  
Tema 15. Vies de finançament europeu, estatal i autonòmic del desenvolupament econòmic local. Especial referència als fons estructurals de la Unió Europea.
  
Tema 16. Els programes d'iniciativa comunitària. Perspectives per al període 2000-2006.
  
Tema 17. La gestió dels programes d'escoles taller i cases d'oficis.
  
Tema 18. Els programes de garantia social. Especial referència als tallers d'inserció laboral.
  
Tema 19. Iniciatives locals d'ocupació: definició, objectius, característiques, tipologia. Política d'ocupació: accions contra l'atur i accions per a l'ocupació.
  
Tema 20. Programes de foment de l'ocupació per a les administracions.
  
Tema 21. Mesures de foment de l'ocupació estable.
  
Tema 22. L'autoocupació i els emprenedors. Suport a emprenedors i projectes empresarials.
  
Tema 23. L'empresa. Tipus de societats: societat anònima, societat de responsabilitat limitada. La societat cooperativa, la societat anònima laboral, la societat civil i la resta de modalitats d'associació laboral o mercantil.
  
Tema 24. Creació d'empreses. Aspectes bàsics de l'estudi de viabilitat de projectes de creació d'empreses.
  
Tema 25. Tràmits a seguir per un empresari en la creació de l'empresa. Llicències i autoritzacions.
  
Tema 26. La fiscalitat en l'empresa.
  
Tema 27. Pla d'empresa.
  
Tema 28. Els planters d'empresa: concepte, funcions.
  
Tema 29. Programes d'ajuda per a la xicoteta i mitjana empresa valenciana.
  
Tema 30. L'economia social.
  
Tema 31. L'economia submergida i el desenvolupament local.
  
Tema 32. Programes d'ajuda a l'economia social.
  
Tema 33. L'anàlisi DAFO aplicat al desenvolupament econòmic local.
  
Tema 34. L'estratègia local de foment de l'activitat comercial.
  
Tema 35. Llei de la Generalitat d'Ordenació del Comerç i Grans Superfícies Comercials: objecte i àmbit d'aplicació. Règim administratiu de l'activitat comercial.
  
Tema 36. Formes de regulació en el desenvolupament local.
  
Tema 37. Les empreses d'inserció. Concepte. Característiques. Estat actual en relació amb Espanya.
  
Tema 38. La determinació econòmica de la producció i de l'ocupació. L'atur friccional. L'atur estructural. L'atur por dèficit de demanda.
  
Tema 39. Les dones i el mercat de treball. Factors discriminatoris i no discriminatoris des del punt de vista de la teoria econòmica.
  
Tema 40. Inserció laboral de col·lectius específics. El concepte d'empleabilitat.
  
Tema 41. La demanda de treball. La corba de demanda del treball. Elasticitat de la demanda de treball.
  
Tema 42. El contracte de treball. Modalitats del contracte de treball atenent a la seua duració. Contracte d'obra o servei determinat. El treball a temps parcial. Les empreses de treball temporal.
  
Tema 43. Contractació temporal acollida al foment de l'ocupació. Contracte per a la formació. Objecte. Requisits. Formalització del contracte.
  
Tema 44. Contracte d'interinitat. Objecte. Duració. Règim jurídic. Formalització del contracte. Contracte eventual per circumstàncies de la producció. Objecte. Duració. Règim jurídic. Formalització del contracte.
  
Tema 45. La suspensió del contracte de treball. Definició. Causes. Efectes. Reincorporació. Excedència. Definició. Classes. Requisits.
  
Tema 46. L'extinció del contracte de treball i les seues causes. L'extinció per força major. L'extinció per causes econòmiques o tecnològiques.
  
Tema 47. El comiat del treballador. El comiat per circumstàncies objectives. El comiat disciplinari.
  
Tema 48. El salari. Concepte, classes i composició. La jornada de treball. Descans. Vacances.
  
Tema 49. Les diferències salarials. Les imperfeccions del mercat de treball.
  
Tema 50. El sistema espanyol de Seguretat Social. Legislació. Acció protectora. Contingències cobertes. Concepte, classe i caràcter de les prestacions.
  
Tema 51. L'evolució i segmentació del mercat de treball. Els nous jaciments de l'ocupació.
  
Tema 52. Les prestacions per desocupació. Els convenis de col·laboració social entre l'Institut Nacional d'Ocupació i les administracions públiques.
  
Tema 53. La contractació administrativa.
  
Tema 54. Elements dels contractes.
  
Tema 55. Drets i deures de l'administració i els contractistes.
  
Tema 56. La invalidesa dels contractes públics.
  
Tema 57. El servei públic.
  
Tema 58. Modes de gestió dels serveis públics.
  
Tema 59. Les societats privades municipals.
  
Tema 60. Funció de les empreses mixtes, concepte i contingut.
  
Tema 61. Els instruments de la Unió Europea en favor del desenvolupament.
  
Tema 62. Iniciatives i programes comunitaris.
  
Tema 63. Programa econòmic valencià.
  
Tema 64. Anàlisi de la realitat socioeconòmica local.
  
Tema 65. Els drets passius dels funcionaris.
  
Tema 66. Règim disciplinari dels funcionaris. Responsabilitat civil i penal.
  
Cosa que es fa pública als efectes oportuns.